в плана за ефективност за това, че съответните мерки за преструктуриране ще допринесат за нетна финансова полза на ползвателите на въздушното пространство най-късно през следващия референтен период.
 2.преглед на проектоплановете за ефективност
 2.1Елементи, подлежащи на преразглеждане:
 1)мерки за постигане на национални цели за ефективност или цели за ефективност на ФБВП във всяка ключова за ефективността област, посочена в приложение II, точка 3.2;
 2)национални цели за ефективност или цели за ефективност на ФБВП относно средно закъснение в УПВД при долитане на полет:
 I)сравнение с равнището и тенденцията на действителната ефективност през референтния период, който предхожда референтния период, обхванат от плана за ефективност;
 II)на равнище летище, сравнение с ефективността на сходни летища;
 3)национални цели за ефективност или цели за ефективност на ФБВП относно УЕР в зоните на летищата:
 I)сравнение с тенденцията на установените единични разходи при прелитане на местно равнище;
 II)сравнение с равнището и тенденцията на действителна ефективност през референтния период, който предхожда референтния период, обхванат от плана за ефективност;
 III)на равнище летище, сравнение с ефективността на сходни летища;
 4)ключови фактори и параметри, залегнали в основата на националните цели за ефективност или целите за ефективност на ФБВП или ефективност в ключовата за ефективността област „ефективност на разходите“:
 I)базовите стойности и предположения, залегнали в основата на определянето на установени разходи за първата година от референтния период в сравнение с последните налични действителни разходи;
 II)прогнозираното въздушно движение, използвано в плана за ефективност, а в случай че прогнозите се различават от прогнозните данни на STATFOR — предоставените обосновки;
 III)планираната цена на капитала във връзка с равнището и състава на регулаторната база на активите, както и планираната цена на капитала преди данъчните отчисления, включително лихвения процент по дълговите ценни книжа и възвръщаемостта на собствения капитал;
 IV)установените разходи за нови и съществуващи инвестиции и обосновки, предоставени за големи инвестиции;
 V)установените пенсионни разходи и предположенията в основата на изчисляването им;
 VI)предположенията за лихвените проценти за заеми за финансиране на предоставянето на аеронавигационно обслужване, включително суми, продължителност и друга свързана информация относно заемите, и равняването с претеглената средна лихва по дълга, използвана за изчисляване на цената на капитала преди данъчното облагане, и на цената на капитала, включена в установените разходи;
 VII)използваната методика за разпределяне на разходите между обслужването при прелитане и обслужването в зоните на летищата и обосновки за всяка промяна в методиката в сравнение с предходния референтен период.
 5)стойностите на параметрите за поделяне на риска, свързан с въздушното движение, посочени в член 27, параграфи 2 и 3, а в случай че националният надзорен орган е коригирал стойностите за тези параметри в съответствие с член 27, параграф 5 — предоставените обосновки за тези стойности;
 6)схемата или схемите за стимулиране, посочени в член 11;
 7)ползите за ефективността и полезните взаимодействия, постигнати чрез инициативи за трансгранично сътрудничество, включително сътрудничество на равнище функционални блокове въздушно пространство или чрез стопански обединения;
 8)по отношение на прилагането на посочената в член 34 опростена схема за таксуване, проверка дали са изпълнени посочените в член 34, параграф 2 критерии.
 ПРИЛОЖЕНИЕ V
 КРИТЕРИИ ЗА ОЦЕНКА НА ПРОЕКТОПЛАНА ЗА ЕФЕКТИВНОСТ НА МРЕЖАТА
 1)изчерпателност на проектоплана за ефективност на мрежата